"ช็อปช่วยชุมชน" ซื้อสินค้า OTOP ลดหย่อนภาษีได้ 15,000 บาท - FINNOMENA
13 ก.ค. 2559

ครม.อนุมัติช็อปสินค้า OTOP หักลดหย่อนภาษีได้ไม่เกิน 15,000 บาท เริ่ม 1-31 ส.ค.59 
โดยแนวคิดนี้ สืบเนื่องจากเศรษฐกิจไทยขยายตัวดีขึ้น แต่ส่วนใหญ่มาจากการลงทุนภาครัฐ
ซึ่งในส่วนของกำลังซื้อนั้นยังมีความน่ากังวล เนื่องจากประชาชนได้รับผลกระทบจากปัญหาภัยแล้ง รวมถึงความผันผวนของเศรษฐกิจโลกที่กระทบมาถึงประเทศไทย
ดังนั้นกระทรวงการคลังจึงเสนอคณะรัฐมนตรีให้พิจารณาช่วยเหลือสินค้าชุมชนด้วยมาตรการ “ช็อปช่วยชุมชน” ด้วยการซื้อสินค้า OTOP
โดยมีหลักเกณฑ์และเงื่อนไข ดังนี้
ต้องเป็นสินค้า OTOP ที่ได้รับการรับรองและลงทะเบียนกับกรมการพัฒนาชุมชนและต้องเสียภาษีมูลค่าเพิ่ม
เป็นรายจ่ายในการซื้อสินค้า OTOP ตามข้อ 1) ให้กับผู้ประกอบการจดทะเบียนภาษีมูลค่าเพิ่ม และได้รับใบกำกับภาษีตามมาตรา 86/4 แห่งประมวลรัษฎากร ในระหว่างวันที่ 1 สิงหาคม พ.ศ. 2559 ถึงวันที่ 31 สิงหาคม พ.ศ. 2559
ปฏิบัติตามหลักเกณฑ์ วิธีการ และเงื่อนไขอื่นที่อธิบดีกรมสรรพากรประกาศกำหนด
จากมาตรการนี้ นายกอบศักดิ์ ผู้ช่วยรัฐมนตรีประจำสำนักนายกรัฐมนตรี คาดว่า จะมีเงินหมุนเวียนจากมาตรการนี้ราว 1 หมื่นล้านบาท ภายในระยะเวลา 1 เดือน
  ที่มา : http://www.ryt9.com/s/cabt/2462985
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
    แท็ก:
แชร์บทความ: